[{"text_idx": "#000000", "text": "U\u0308hisrahastusplatvormid \u2013 mida teenust valides silmas pidada?"}, {"text_idx": "#000002", "text": "U\u0308hisrahastus on niivo\u0303rd populaarne, et u\u0308lemaailmselt suunati juba 2015. aastal u\u0308hisrahastusse 34 miljardit dollarit. Crowdestate\u2019i vahendusel on kaasatud 2018 aasta seisuga juba u\u0308le 50.4 miljoni euro. Kasvavate mahtude tulemusel asutatakse ja\u0308rjest uusi u\u0308hisrahastust vo\u0303imaldavaid platvorme ja kuna igau\u0308ks neist soovib eristuda, siis vo\u0303ib nende seas orienteerumine osutuda investori jaoks u\u0308sna keerukaks. Allja\u0308rgnevalt saad lugeda, kuidas u\u0308hisrahastusplatvormid u\u0308ksteisest erinevad ning mida investor vo\u0303iks ja\u0308lgida enne platvormi kaudu investeerimist."}, {"text_idx": "#000003", "text": "Teenusepakkujad vo\u0303ib tinglikult jagada kaheks \u2013 heategevuslikeks platvormideks ja investeerimisega seotud platvormiseks. Ta\u0308psemaks minnes on mo\u0303istlik platvorme liigitada tegevusala ja\u0308rgi:"}, {"text_idx": "#000004", "text": "Mitmetel platvormidel on \u201cinvesteeringu\u201d eest vo\u0303imalik saada mingi hu\u0308ve, na\u0308iteks arendatav innovaatiline toode, endale eelisja\u0308rjekorras. Selle ru\u0308hma u\u0308ks tuntumaid esindajaid on na\u0308iteks Kickstarter;\nOmakapitalil po\u0303hinevate u\u0308hisrahastusprojektide puhul on investoritel vo\u0303imalik soetada osalus ettevo\u0303ttes, saades seela\u0308bi osa ettevo\u0303tte arengust ja potentsiaalsest kasumist. Samas vo\u0303ivad investeeringu pikkus ja tootlus olla u\u0308sna etteaimamatud. Omakapitali investeerimist vo\u0303imaldavad na\u0308iteks Crowdcube ja Seedrs;\nU\u0308sna levinud on u\u0308hisrahastusplatvormid, mis va\u0308ljastavad lu\u0308hi- vo\u0303i pikaajalisi laene. Siinkohal tasub ta\u0308hele panna, et u\u0308hisrahastada nii ettevo\u0303tetele kui eraisikutele va\u0308ga erinevatel eesma\u0308rkidel ning erinevalt tagatud laene. Seeto\u0303ttu peaks iga investor enne investeerimisotsuse teostamist hindama projekti, laenusaajat ja investeeringuga kaasneda vo\u0303ivat riski. Eraisikute laenudega (P2P ehk inimeselt inimesele laenudega) tegelevad na\u0308iteks Zopa ja Lending Club, ettevo\u0303tted saavad laenude/projektide rahastamiseks kasutada na\u0308iteks Investly vo\u0303i Crowdestate u\u0308hisrahastuse platvorme;\nHead teha soovivad inimesed vo\u0303ivad oma raha annetada heategevusele keskendunud u\u0308hisrahastuse platvormide kaudu. Platvorme on palju ja annetada vo\u0303ib na\u0308iteks kaaskodaniku tervishoiu, juriidiliste vo\u0303i haridusega seotud kulude katteks, markantsema na\u0308itena vo\u0303ib va\u0308lja tuua ka projekti, kus inimene kogus raha kartulisalati koostisainete ostmiseks."}, {"text_idx": "#000005", "text": "Hea u\u0308levaate u\u0308hisrahastusega seotud info kohta saab uudisteportaalist Lending Times. Seal saab tutvuda ka erinevate platvormide poolt va\u0308ljastatud laenude mahtudega."}, {"text_idx": "#000006", "text": "Mille ja\u0308rgi endale sobivad u\u0308hisrahastusplatvormid valida?"}, {"text_idx": "#000007", "text": "Valikuvo\u0303imalusi on palju ning maailma digitaliseerudes ei takista investeerimist enam ka riigipiirid. Kuidas aga leida need o\u0303iged u\u0308hisrahastusplatvormid, millede kaudu julgeks oma raha investeerida? Allja\u0308rgnevalt toome va\u0308lja mo\u0303ned olulisemad na\u0308itajad, millele vo\u0303iks enne investeeringu teostamist ta\u0308helepanu po\u0308o\u0308rata:"}, {"text_idx": "#000008", "text": "Teosta platvormile taustakontroll ning uuri, kui kaua on platvorm tegutsenud, milliseid ja kui po\u0303hjalikke andmeid nad rahastatava projekti kohta avaldavad, tutvu po\u0303hjalikult investeerimislepingu tekstiga ja uuri platvormi meeskonna usaldusva\u0308a\u0308rsust. Aimu platvormi usaldusva\u0308a\u0308rsuse kohta annab ka rahastatud ja lo\u0303ppenud projektide suhe ehk kui paljudest projektidest on investoritele edukalt tagasimaksed teostatud;\nKuidas u\u0308hisrahastusplatvormid oma projektidele taustakontrolli teevad ja millised on nende vastutuse piirid?\nOle kursis vastava turuga \u2013 kuidas on teistel platvormidel sarnaste projektidega la\u0308inud?\nHinda riskide ja saadava tulu tasakaalu. Ko\u0303rgema riskiga projektide puhul tuleks oodata ko\u0303rgemat tootlust ning madalate riskide puhul tuleb leppida va\u0308iksema tootlusega.\nHinda finantsmudeli realistlikkust \u2013 kas antud projekti a\u0308riplaan ja finantsprojektsioonid tunduvad to\u0303epa\u0308rased?\nKontrolli projekti sponsorit \u2013 kellele usaldad oma raha, milline on tema taust ja kogemused selles valdkonnas?\nKas ja kuidas on u\u0308hisrahastus seadustega reguleeritud? Kui osades riikides kuuluvad u\u0308hisrahastusplatvormid finantsja\u0308relvalve alla, siis paljudes teistes jurisdiktsioonides ei ole u\u0308hisrahastuse valdkonna tegevus reguleeritud. Eestis on mo\u0303ned u\u0308hisrahastusteenused (eelko\u0303ige eraisikutele suunatud laenuteenused) Finantsinspektsiooni ja\u0308relvalve all, kuid valdavalt on u\u0308hisrahastus veel reguleerimata. Eesti juhtivad u\u0308hisrahastuse platvormid on alates 2016. aastast liitunud FinanceEstonia poolt va\u0308lja to\u0308o\u0308tatud U\u0308hisrahastuse Hea Tavaga, mis omamoodi usaldusma\u0308rgisena kinnitab, et teatud olulised tingimused platvormi usaldusva\u0308a\u0308rsuse tagamiseks on ta\u0308idetud."}, {"text_idx": "#000009", "text": "Tasakaalukus ja hajutamine peaks kuuluma iga investori so\u0303navarasse"}, {"text_idx": "#000010", "text": "On arusaadav, et ulmelist tootlust pakkuva projekti puhul vo\u0303ivad silme ette kerkivad euroma\u0308rgid igasuguse riskitunnetuse varjutada, kuid emotsioonide ajel ei tasu kunagi investeerida. Kvaliteetse investeerimisportfelli loomiseks investeeri mitmetesse erinevat tu\u0308u\u0308pi projektidesse ning analu\u0308u\u0308si iga projekti enne investeerimisotsuse teostamist."}, {"text_idx": "#000011", "text": "Kui soovid Crowdestate\u2019s u\u0308hisrahastamisega alustada, siis saad seda teha SIIN."}, {"text_idx": "#000012", "text": "Sinu e-postiaadressi ei avaldata. No\u0303utavad va\u0308ljad on ta\u0308histatud *-ga"}, {"text_idx": "#000015", "text": "This site uses Akismet to reduce spam. Learn how your comment data is processed."}]